


[image: ]SL


Bruselj, 3. julij 2026



	606. PLENARNO ZASEDANJE

17. IN 18. JUNIJ 2026

POVZETEK SPREJETIH MNENJ, RESOLUCIJ IN INFORMATIVNIH POROČIL TER POROČIL O OCENI


	
Dokument je v vseh uradnih jezikih Evropske unije na voljo na spletni strani EESO:

https://www.eesc.europa.eu/sl/our-work/opinions-information-reports/plenary-session-summaries


Navedena mnenja so na spletu dostopna prek iskalnika Odbora:

https://dmsearch.eesc.europa.eu/search/opinion





EESC-2026-01376-00-00-TCD-TRA (EN) 1/2
Vsebina

1.	RESOLUCIJE	3
2.	EKONOMSKA IN MONETARNA UNIJA TER EKONOMSKA IN SOCIALNA KOHEZIJA	7
3.	ZAPOSLOVANJE, SOCIALNE ZADEVE IN DRŽAVLJANSTVO	12
4.	PROMET, ENERGIJA, INFRASTRUKTURA IN INFORMACIJSKA DRUŽBA	14
5.	ENOTNI TRG, PROIZVODNJA IN POTROŠNJA	17
6.	KMETIJSTVO, RAZVOJ PODEŽELJA IN OKOLJE	18
7.	ZUNANJI ODNOSI	24
8.	POSVETOVALNA KOMISIJA ZA SPREMEMBE V INDUSTRIJI	26



[bookmark: _Toc233359163]RESOLUCIJE
SL

· Prispevek EESO k delovnemu programu Evropske komisije za leto 2027

	Poročevalci
	Marcin NOWACKI (skupina delodajalcev – PL)
Carlos Manuel TRINDADE (skupina delojemalcev – PT)
Corina Andrea MURAFA BENGA (skupina organizacij civilne družbe – RO)

	

	Referenčni dokument
	resolucija
EESC-2026-00530-00-00-RES



Glavne točke

· EU bi morala okrepiti svojo konkurenčnost, odpornost in zmožnost za trajnostno rast s spodbujanjem močnega, inovativnega in podjetjem prijaznega gospodarstva, ki podjetjem omogoča naložbe, inovacije in ustvarjanje kakovostnih delovnih mest po vsej Evropi. Pri tem bi morala v središče sprememb postaviti ljudi, in sicer z okrepitvijo evropskega socialnega modela, spodbujanjem socialnega in civilnega dialoga in vključevanja ter zagotavljanjem pravičnega digitalnega, energetskega in zelenega prehoda, ki temelji na pravicah delavcev, spretnostih, socialnem in civilnem dialogu ter enakih možnostih. V okviru delovnega programa za leto 2027 bi bilo treba te prednostne naloge uresničevati z ukrepi, ki podpirajo inovacije, produktivnost, naložbe in regulativno poenostavitev, poleg tega pa poskrbeti za izvajanje evropskega stebra socialnih pravic, pravično mobilnost, pravice digitalnih delavcev, znanje in spretnosti ter socialno pogojenost[footnoteRef:1] pri financiranju EU in javnem naročanju. [1: 	V skladu z veljavnimi delovnimi pogoji, pravili glede zdravja in varnosti ter socialnimi pravicami in pravicami delavcev.] 

· Če želi EU ohraniti vodilno vlogo v svetu na področju zelene tehnologije, potrebuje program za konkurenčnost, ki bo temeljil na industrijski politiki, inovacijah, naložbah ter pravičnem digitalnem in zelenem prehodu, pa tudi poglobljen enotni trg s preprostejšimi pravili, ki bo manj razdrobljen, pravila pa se bodo strožje izvrševala.
· Evropska industrijska politika mora podpirati cenovno dostopno energijo, varne dobavne verige in boljše čezmejne povezave na področju energije, prometa, telekomunikacij in sistemov dostave, da se zagotovijo kritične surovine in odpornost v zvezi z vodo, hkrati pa doseže pravičen prehod, s katerim se bodo ohranila kakovostna delovna mesta in evropska industrijska baza.
· EESO poziva, naj se z delovnim programom za leto 2027 doseže polno črpanje sredstev ter ciljno usmerjeno in prožno reprogramiranje vseh instrumentov večletnega finančnega okvira. S pripravljalnim delom za leto 2027 je treba zbrati dokaze ter vzpostaviti okvire upravljanja in partnerske strukture, ki bodo podlaga za naslednji večletni finančni okvir. Nobena strateška prednostna naloga – konkurenčnost, kohezija, socialni napredek ali zeleni ali obrambni cilji – ne bi smela biti strukturno podrejena drugi. Poleg tega bi bilo treba vse prednostne naloge, navedene v tem prispevku EESO, namensko finančno podpreti v večletnem finančnem okviru, da se omogoči pravična geografska porazdelitev.
· Skupne prednostne naloge EU na področju pripravljenosti, obrambe in varnosti morajo vključevati močnejše obrambne zmogljivosti, skupno javno naročanje, vojaško mobilnost, kibernetsko varnost ter zaščito kritične in civilne infrastrukture, pa tudi naložbe v civilno pripravljenost za odporne skupnosti. Z njimi je treba poskrbeti tudi za preglednost in demokratični nadzor s ciljem doseči mir.
· EU bi morala okrepiti svojo vlogo v svetu z uskladitvijo strateške neodvisnosti z zunanjo, trgovinsko, industrijsko in širitveno politiko, ob tem pa podpirati Ukrajino in izražati solidarnost s palestinskim ljudstvom, poglabljati sodelovanje s partnerji ter krepiti odpornost v ključnih sektorjih. V okviru delovnega programa za leto 2027 bi bilo treba te prednostne naloge uresničevati s podporo državam kandidatkam, močnejšim zunanjim delovanjem, gospodarsko varnostjo ter boljšo uporabo strategije Global Gateway in skupne varnostne in obrambne politike.
· EU bi morala kakovost življenja obravnavati kot enega od stebrov socialne in demokratične odpornosti. Delovni program za leto 2027 bi moral zdravje, oskrbo, duševno dobro počutje, enakost, vključevanje, boj proti rasizmu in dostop do bistvenih storitev povezati v načrt, osredotočen na ljudi, ki bi obravnaval trajne neenakosti in ranljivosti. Spremljanje BDP je treba dopolniti s kazalniki trajnostnosti in kakovosti življenja.
· Ker revščina pomeni demokratično izključenost, bi moral odziv EU na stanovanjsko, energetsko, vodno in prehransko revščino tvoriti skladen načrt za cenovno dostopnost in pravičnost.
· Evropski ščit za demokracijo in strategija EU za civilno družbo bi morala okrepiti civilno družbo, neodvisne medije, pravno državo, enakost, pravice žensk ter zaščito pred nasiljem na podlagi spola.

	Kontakt
	Maja RADMAN

	Telefon
	+32 25469051

	E-naslov
	Maja.Radman@eesc.europa.eu




· Priporočila EESO o predlogih za reforme in naložbe v okviru cikla evropskega semestra 2025–2026

	Poročevalci
	Gonçalo LOBO XAVIER (skupna delodajalcev – PT)
Andrea MONE (skupina delojemalcev – IT)
Luca JAHIER (skupina organizacij civilne družbe – IT)

	

	Referenčni dokument
	resolucija
EESC-2026-01186-00-00-RES



Glavne točke

[bookmark: _Hlk229498008]EESO:
· poziva, naj se uresničevanje enotnega trga ter politična odgovornost za izvrševanje pravil enotnega trga v celoti vključita v evropski semester in specifična priporočila za države;
· odločno zavrača logiko kaznovalne makroekonomske pogojenosti in priporoča strukturo pozitivnih spodbud, v kateri bi v okviru semestra opredelili strateška ozka grla, večletni finančni okvir pa bi zagotavljal ciljno podporo za njihovo odpravo;
· priznava vse večji pomen obrambne odpornosti in pripravljenosti ter poziva k vzpostavitvi regulativnega okolja, ki bo zagotavljalo pravno varnost in podporo za mobilizacijo naložb v zmogljivosti, usklajene na ravni EU;
· poudarja, da bi bilo treba ustvariti fiskalni manevrski prostor za doseganje skupnih socialnih ciljev EU in zlasti kot prispevek k vozlišču za socialne naložbe, ki ga je nedavno vzpostavila Evropska komisija;
· zlasti poudarja, da so socialna vprašanja v specifičnih priporočilih za države pogosto podcenjena in meni, da bo treba zahtevati in okrepiti javne ukrepe, da bi spodbudili potrebno dinamiko na nacionalni ravni za pospešitev oblikovanja, izvajanja in učinkovitosti reform ter njihovega demokratičnega ocenjevanja;
· priporoča, da se okrepi udeležba socialnih partnerjev in organizacij civilne družbe (da bi z zbliževanjem upravljanja večletnega finančnega okvira in evropskega semestra postopoma okrepili načelo partnerstva), tako da se iz kvazi postopkovne zahteve preoblikuje v pomembno gonilo uspeha politike;
· poziva Komisijo, naj izboljša kakovost in časovni razpored postopkov obveščanja in posvetovanja v okviru evropskega semestra. To vključuje naložbe v krepitev zmogljivosti za civilni in socialni dialog, krepitev postopkov posvetovanja in izboljšanje njihovega koledarja, izboljšanje dostopa do preglednih in primerljivih podatkov ter oblikovanje evropskega kodeksa, ki določa, kako izvajati posvetovanja v okviru evropskega semestra ter kako pripraviti in izvajati nacionalne načrte v skladu z nacionalnimi praksami in okvirih socialnega dialoga;
· poziva k uvedbi obvezne ocene kakovosti in učinka partnerstva. Z njo bi bilo treba preučiti, v kolikšni meri je prispevek partnerjev oblikoval končne operativne programe. Hkrati je treba korenito poenostaviti izvedbene mehanizme, oblikovane skupaj z organi upravljanja, regionalnimi organi, socialnimi partnerji in organizacijami civilne družbe, da se zagotovi sorazmernost sistemov revizije in spremljanja ter spoštovanje načela deljenega upravljanja brez pretiranega birokratskega podvajanja.

	Kontakt
	Colombe GREGOIRE

	Telefon
	+32 2 546 9286

	E-naslov
	Colombe.Gregoire@eesc.europa.eu




EKONOMSKA IN MONETARNA UNIJA TER EKONOMSKA IN SOCIALNA KOHEZIJA

· Strategija za vzhodne obmejne regije

	Poročevalka
	Katrīna ZARIŅA (skupina delodajalcev – LV)

	Soporočevalec
	Ionuț SIBIAN (skupina organizacij civilne družbe – RO)

	

	Referenčna dokumenta
	COM(2026) 82 final

	
	EESC-2026-00699-00-00-AC



Glavne točke

EESO:

· pozdravlja sporočilo Komisije in se strinja, da imajo vzhodne obmejne regije strateški prednostni pomen za varnost, kohezijo in dolgoročno odpornost EU. Te regije niso nacionalne periferije, temveč so meje Evrope, njihova stabilnost pa je ključna za vrednote, blaginjo in ozemeljsko celovitost EU; poziva k ciljno usmerjenemu, celovitemu odzivu EU, ki bi upošteval posebne varnostne, gospodarske in demografske pritiske na vzhodne obmejne regije, ki jih zgolj s standardnimi orodji politike ni mogoče obravnavati;
· poudarja, da je za vztrajne hibridne grožnje, kibernetske napade, sabotažo infrastrukture, instrumentalizacijo migracij in dezinformacije potreben usklajen odziv na ravni EU, ki temelji na načelu teritorialnosti. Podpira varovanje vzhodnega krila, evropsko pobudo za obrambo pred droni in odločnejšo pripravljenost na krize;
· je globoko zaskrbljen zaradi velikega demografskega upada v številnih vzhodnih obmejnih regijah, saj so nekatere v zadnjem desetletju izgubile več kot 17 % svojega prebivalstva. To ogroža trg dela, javne finance, nujne storitve in dolgoročno teritorialno kohezijo. Poziva k ciljno usmerjenim ukrepom za demografsko oživitev, med drugim k pobudam za zadržanje mladih, kakovostna delovna mesta, razvoj spretnosti in boljše razmere za življenje;
· ugotavlja, da so ruska vojaška agresija in hibridne grožnje nesorazmerno prizadele vzhodne obmejne regije ter povzročile počasnejšo rast BDP, višjo inflacijo, motnje v trgovini in manjši obseg naložb. Skrbi ga, da predlagani pristop temelji predvsem na prerazporejanju obstoječih virov. Poziva k dodatni namenski finančni podpori EU, vključno z dodelitvijo zadostnih sredstev v okviru večletnega finančnega okvira za obdobje 2028–2034, skupaj z jasnimi mehanizmi izvajanja, da bi se dosegli dejanski rezultati, vključno z načelom partnerstva;
· predlaga posebne razpise v okviru Evropskega sklada za konkurenčnost za vzhodne obmejne regije. S temi razpisi bi se odpravile strukturne pomanjkljivosti, podprli lokalni poslovni ekosistemi ter okrepili konkurenčnost in odpornost regij, ki se spopadajo z demografskimi in varnostnimi pritiski. Priporoča tudi ukrepe EU za jamstvo in delitev tveganja;
· poudarja, da promet, energetika in digitalna povezljivost ostajajo glavna ozka grla. Podpira hitrejši razvoj vseevropskega prometnega omrežja (TEN-T), infrastrukturo za dvojno rabo, boljše čezmejne povezave z Ukrajino in Moldavijo ter odporna digitalna omrežja. Poziva tudi k infrastrukturi za dvojno rabo in industrijskim projektom v okviru instrumentov, kot sta Instrument za povezovanje Evrope in financiranje vojaške mobilnosti, da bodo naložbe v obrambo in varnost prinesle tudi lokalne gospodarske koristi, delovna mesta in udeležbo MSP;
· pozdravlja osredotočenost na ljudi in skupnosti, ob tem pa poudarja, da sta varnost in odpornost odvisni od močnih socialnih sistemov, dostopnega zdravstvenega varstva, kakovostnega izobraževanja in učinkovite lokalne uprave. Poziva k trdnejšim mehanizmom lokalnega, socialnega in civilnega dialoga ter k participativnemu pristopu;
· meni, da je krepitev upravne in institucionalne zmogljivosti osrednji steber razvoja in odpornosti v vzhodnih obmejnih regijah;
· podpira večje povezovanje ukrepov za varnost, odpornost in gospodarski razvoj, hkrati pa poudarja, da so naložbe v povezljivost, inovacije in lokalne prednosti gonilna sila trajnostne rasti. Potrebno je ravnovesje med varnostnimi in kohezijskimi prednostnimi nalogami;
· poudarja, da je treba pregledati okvire za državno pomoč, da bi v vzhodnih obmejnih regijah omogočili večjo prožnost, s katero bi se države članice lahko učinkoviteje odzvale na naložbene vrzeli in nedelovanje trga;
· podpira letni politični dialog na visoki ravni in spodbuja Komisijo, naj oblikuje dolgoročni strateški okvir za vzhodne obmejne regije, ki bo presegal sedanji večletni finančni okvir, v kar naj bo vključena tudi civilna družba. V tem okviru bi bilo treba vzhodne obmejne regije priznati kot posebno vrsto nadnacionalnih območij v skladu s Teritorialno agendo 2030. Komisija bi morala v kohezijsko poročilo vključiti poglavje o vzhodnih obmejnih regijah.

	Kontaktna oseba
	Georgios MELEAS

	Telefon
	+32 2 546 9795

	E-naslov
	Georgios.Meleas@eesc.europa.eu


· 
Stališče organizirane civilne družbe v državah članicah EU o nacionalnih predlogih za reforme in naložbe ter njihovem izvajanju (cikel evropskega semestra 2025–2026)

	Poročevalci
	Gonçalo LOBO XAVIER (skupina delodajalcev – PT)
Andrea MONE (skupina delojemalcev – IT)
Luca JAHIER (skupina organizacij civilne družbe – IT)

	

	Referenčni dokument
	informativno poročilo

	
	EESC-2025-04323-00-00-RI



Glavne točke

· V vseh državah članicah so specifična priporočila za države na splošno sprejeta in dojeta kot ustrezna in usklajena s ključnimi nacionalnimi ekonomskimi in strukturnimi izzivi, vendar se hkrati dosledno opozarja na pomanjkljivosti pri tem, kako nacionalne vlade ta priporočila izvajajo s konkretnimi političnimi ukrepi, ter pri vključenosti socialnih partnerjev in civilne družbe. Poleg tega deležniki opozarjajo na neravnovesje političnih prednostnih nalog: socialne razsežnosti, vključno z razmerami na trgu dela, plačami in neenakostjo, pogosto veljajo za premalo zastopane v različnih političnih okvirih. To neravnovesje naj bi prispevalo k širšemu strukturnemu demokratičnemu primanjkljaju v evropskem semestru, kar lahko ogrozi legitimnost in učinkovitost usklajevanja politik EU.
· V zvezi z izvajanjem mehanizma za okrevanje in odpornost so številni deležniki opozorili na vrzeli med oblikovanjem politik in njihovim dejanskim izvajanjem, slednje pa so opisali kot neenakomerno, delno ali ovirano zaradi upravnih in institucionalnih omejitev.
· Deležniki poudarjajo omejene vire, veliko upravno breme in razdrobljene postopke pri spremljanju izvajanja nacionalnega srednjeročnega fiskalno-strukturnega načrta in letnega poročila o napredku. To vpliva na izvajanje reform in zmožnost učinkovitega spremljanja napredka. Te ovire so pogosto še večje zaradi nezadostne preglednosti in omejene dostopnosti pravočasnih in uporabnih podatkov.
· Čeprav v večini držav članic obstajajo formalni mehanizmi posvetovanja, sodelovanje socialnih partnerjev in organizacij civilne družbe v evropskem semestru in povezanih instrumentih EU na splošno velja za vsebinsko nezadostno. Pogosto poteka prepozno v postopku ali pa ima omejen vpliv na končne politične odločitve, kar povzroča vtis, da je sodelovanje predvsem proceduralne narave in nima večjega vpliva.
· Priznava se, da bi s tesnejšim usklajevanjem med instrumenti EU, zlasti evropskim semestrom in naslednjim večletnim finančnim okvirom, ter nacionalnimi politikami morda lahko izboljšali skladnost in uspešnost, vendar so deležniki v več državah članicah navedli pomisleke o njegovih posledicah. Te vključujejo morebiten vpliv na nacionalno avtonomijo, tveganja za demokratični nadzor in morebitna neravnovesja v postopkih odločanja, zlasti če bo upravljanje postalo bolj centralizirano ali se bo povečala pogojenost.

	Kontaktna oseba
	Colombe GREGOIRE

	Telefon
	+32 2 546 9286

	E-naslov
	Colombe.Gregoire@eesc.europa.eu


· 

· Okvir EU za spremljanje proračunskih odhodkov in smotrnost proračuna

	Poročevalec
	Konstantinos DIAMANTOUROS (skupina delodajalcev – EL)

	Soporočevalka
	Dominika BIEGON (skupina delojemalcev – DE)

	

	Referenčna dokumenta
	COM(2025) 545 final

	
	EESC-2026-00577-00-00-AC



Glavne točke

EESO:

· podpira pobudo za vzpostavitev enotnega in skladnega sklopa kazalnikov učinka in rezultatov za celoten večletni finančni okvir, uskladitev uporabe horizontalnih načel, uvedbo enotnega letnega poročila o upravljanju in smotrnosti izvrševanja ter vzpostavitev enotnega portala za vse informacije, povezane z večletnim finančnim okvirom;
· poudarja, da uredba o okviru smotrnosti implicitno določa obseg upravičenih programov na podlagi predhodne ocene, pri čemer je izplačevanje sredstev EU povezano z doseganjem mejnikov in ciljev, ki jih je treba opredeliti s kazalniki učinka in rezultatov. Zaradi tega je okvir zelo političen;
· poudarja, da je v primerih, ko so plačila pogojena z mejniki in cilji, rezultate pogosto težko pravočasno izmeriti, zlasti pri socialnih ukrepih. Zato predlaga, da se v okvir smotrnosti vključi možnost izvzetja: javni organi bi morali imeti možnost, da v primeru objektivnih težav pri zbiranju in merjenju podatkov za izvajanje načrtov za nacionalna in regionalna partnerstva uporabijo financiranje na podlagi stroškov ali da kvantitativno poročanje dopolnijo s kvalitativnimi kazalniki;
· poziva k prizadevanjem za spodbujanje prepoznavnosti porabe na področju biotske raznovrstnosti v okviru širšega okoljskega cilja;
· priporoča, naj se omogoči pregledna, predvidljiva in sorazmerna uporaba načela, da se ne škoduje bistveno, v celotnem proračunu EU. To načelo bi bilo treba dosledno uporabljati v vseh programih in ga podpreti z jasno opredelitvijo pojma bistvena škoda. Njegova uporaba bi morala biti sorazmerna z dejanskimi tveganji, ki jih pobuda pomeni za cilje, zaščitene z načelom, da se ne škoduje bistveno. S to sorazmernostjo naj bi se preprečilo neupravičeno kaznovanje dejavnosti, ki so, kadar se izvajajo v EU, že zdaj bistveno bolj podnebju in okolju prijazne kot primerljive dejavnosti, ki se izvajajo drugje, s čimer bi se zmanjšalo tveganje selitve naložb v jurisdikcije z nižjimi standardi. Poleg tega bi bilo treba pri uporabi načela, da se ne škoduje bistveno, upoštevati velikost in zmogljivost upravičencev, saj se lahko manjši subjekti soočijo z večjimi izzivi pri izpolnjevanju zahtev glede poročanja. Meni tudi, da bi moralo biti izvzetje obrambe iz načela, da se ne škoduje bistveno, ciljno usmerjeno in ne bi smelo dopuščati širokega izvzetja dejavnosti pod pretvezo dvojne rabe;
· poziva, naj sredstva, ki se upoštevajo v okviru kvote za socialne naložbe, ostanejo osredotočena na temeljne cilje Evropskega socialnega sklada (ESS);
· meni, da je treba člen 6 uredbe o okviru smotrnosti okrepiti, s čimer bi omogočili, da kadar je to izvedljivo, ustrezno in v skladu s pravili za posamezni sektor, programi in dejavnosti, ki jih financira EU, prispevajo k ustvarjanju in ohranjanju kakovostnih delovnih mest prek sorazmernih socialnih pogojenosti, ter priporoča letno poročanje o kakovosti delovnih mest;
· priporoča, naj se opredelijo kvantitativni in kvalitativni kazalniki za merjenje sodelovanja organizirane civilne družbe in socialnih partnerjev od faze zasnove do faze izvajanja, s čimer bi načelo partnerstva v okviru načrta za nacionalna in regionalna partnerstva postalo učinkovitejše, bolj smiselno, izvršljivo in merljivo;
· poudarja, da se od organizacij civilne družbe in socialnih partnerjev pričakuje, da bodo kazalnike iz uredbe o okviru smotrnosti uporabili za prenos politike v lokalno strategijo; zato priporoča, da sozakonodajalca povečata tehnično pomoč;
· podpira uvedbo vključevanja vidika spola v okvir smotrnosti kot horizontalnega načela;
· predlaga nekatere spremembe Priloge I iz predloga Komisije z naslovom Področja intervencije in kazalniki, ki so navedene v prilogi k temu mnenju.

	Kontaktna oseba
	Gerald KLEC

	Telefon
	+32 2 546 9909

	E-naslov
	Gerald.Klec@eesc.europa.eu




[bookmark: _Toc75527081][bookmark: _Toc233359183]ZAPOSLOVANJE, SOCIALNE ZADEVE IN DRŽAVLJANSTVO

· Ocena direktive o zaščiti žvižgačev

	Poročevalka
	Giulia BARBUCCI (skupina delojemalcev – IT)

	

	Referenčni dokument
	poročilo o oceni
EESC-2025-04143-00-00-RE



Glavne točke

EESO na podlagi razprav z deležniki in ugotovitev iz odgovorov na vprašalnik, zbranih med obiskom petih držav, glede učinkovitosti, ustreznosti in dodani vrednosti civilne družbe:

· poudarja, da je bil v preučenih državah prenos direktive na splošno pomemben korak naprej pri pojasnjevanju pravnih okvirov, vzpostavitvi močnejših kanalov za poročanje in izboljšanju institucionalnega sodelovanja, medtem ko pri praktičnem izvajanju še vedno obstajajo velike vrzeli;
· ugotavlja, da številni deležniki menijo, da je sedanji obseg varstva preozek, zlasti v zvezi s socialnimi vprašanji in vprašanji, povezanimi z delovnim mestom, ter poudarja, da bi lahko omejitev varstva na posebna področja prava EU povzročila pravno negotovost in odvračala od prijavljanja;
· poudarja, da mala podjetja pogosto nimajo virov in strokovnega znanja za učinkovito izvajanje notranjih mehanizmov za prijavo, zato priporoča, naj se preučijo skupni sistemi prijavljanja ali sistemi prijavljanja na sektorski ravni v skladu z Direktivo;
· poudarja, da vztrajni strah pred povračilnimi ukrepi, dolgotrajni postopki in neenakomerna zaščita še naprej spodkopavajo zaupanje v prijavljanje, zaradi česar deležniki pozivajo k strožjim preventivnim ukrepom, finančni pomoči in podpornim mehanizmom za prijavitelje;
· meni, da bi morale države članice institucijam, pristojnim za postopke žvižgaštva, dodeliti zadostne finančne in človeške vire ter vire za usposabljanje, da bi odpravile zamude, pomanjkanje zmogljivosti in omejeno ozaveščenost o pravnem varstvu;
· je od nekaterih deležnikov izvedel, da bi lahko vključevanje sindikatov, predstavnikov delavcev in organizacij civilne družbe okrepilo učinkovitost, neodvisnost in verodostojnost mehanizmov prijavljanja ter izboljšalo ozaveščenost in prakse izvajanja;
· priporoča razmislek o ustanovitvi neodvisnih posvetovalnih organov z več deležniki na nacionalni ravni, ki bi ocenjevali sisteme prijavljanja, analizirali strukturna vprašanja ter podpirali pobude za usposabljanje in usmerjanje, v katere bi bili vključeni civilna družba in socialni partnerji;
· poudarja, da so okviri za prijavljanje nepravilnosti bolj legitimni in učinkoviti, kadar lahko medijski akterji varno poročajo o zadevah javnega interesa, pri čemer so številni deležniki navedli, da bi lahko preveč omejevalna pravila o zaupnosti ogrozila javni nadzor;
· poudarja pomen kampanj ozaveščanja, da bi preoblikovali kulturno dojemanje žvižgaštva in zagotovili, da državljani razumejo svoje pravice in razpoložljive mehanizme prijavljanja;
· poziva k sistematičnemu zbiranju in objavljanju podatkov o postopkih žvižgaštva, rezultatih in nadaljnjih ukrepih, da bi ocenili učinkovitost in skladnost nacionalnih sistemov ter opredelili strukturne pomanjkljivosti.

	Kontaktna oseba
	June BEDATON

	Telefon
	+32 2 546 8134

	E-naslov
	June.Bedaton@eesc.europa.eu





[bookmark: _Toc24617160][bookmark: _Toc75527082][bookmark: _Toc233359184]PROMET, ENERGIJA, INFRASTRUKTURA IN INFORMACIJSKA DRUŽBA

· Predlog uredbe o aktu o digitalnih omrežjih

	Poročevalec
	Maurizio MENSI (skupina organizacij civilne družbe – IT)

	

	Referenčna dokumenta
	COM(2026)16 final
EESC-2026-00515-00-00-AC



Glavne točke

EESO:

· [bookmark: _Hlk221271736]meni, da je uredba kot pravni instrument za akt o digitalnih omrežjih ustrezna izbira za odpravo ovir na notranjem trgu in zagotovitev enotnih pravil;
· poziva k jasni razdelitvi pristojnosti med Uradom za digitalna omrežja, Organom evropskih regulatorjev za elektronske komunikacije (BEREC), Organom za politiko radiofrekvenčnega spektra (RSPB) in nacionalnimi regulativnimi organi, da bi se izognili prekrivanju in institucionalnemu podvajanju;
· pozdravlja sistemski pristop akta o digitalnih omrežjih k odobritvi, spektru, izklopu bakrenih omrežij in upravljanju, saj gre za skladno strategijo za notranji trg;
· podpira močne, posodobljene in popolnoma harmonizirane pravice končnih uporabnikov ter poziva k minimalnim standardom kakovosti storitev;
· priporoča izrecno izključitev regulativnih shem „pravičnega deleža“, ki bi pomenile obvezna plačila velikih ponudnikov vsebin na podlagi obsega ali izvora prometa;
· pozdravlja okvir akta o digitalnih omrežjih za prehod z bakrenih na optična omrežja in meni, da je ključnega pomena za varen in konkurenčen enotni trg.

	Kontaktna oseba
	Albert PRECUP

	Telefon
	+32 25469326

	E-naslov
	Albert.Precup@eesc.europa.eu




· Izvajanje pobude novi evropski Bauhaus

	Poročevalec
	Rudolf KOLBE (skupina organizacij civilne družbe – AT)

	

	Referenčna dokumenta
	(COM(2025) 1026 final)
EESC-2026-00440-00-00-AC



Glavne točke

EESO:

· poziva Evropsko komisijo, naj razvije ključne kazalnike uspešnosti za horizontalno medsektorsko upoštevanje vrednot in načel novega evropskega Bauhausa v novih in revidiranih politikah in regulativnih aktih EU; poudarja, da sta novi evropski Bauhaus in politika za cenovno dostopna stanovanja neločljivo povezana ter da se je treba pri naslednjem koraku izvajanja te pobude osredotočiti na naložbe v trajnostna, cenovno dostopna in kakovostna stanovanja;
· pozdravlja skorajšnje sprejetje priporočila o novem evropskem Bauhausu, države članice EU pa poziva, naj ga obravnavajo kot most med EU ter regionalno in lokalno ravnjo, saj lahko usklajevanje ukrepov na ravni EU v tej zadevi prinese jasno dodano vrednost, hkrati pa je upoštevana subsidiarnost;
· poziva Komisijo, naj pri prihodnji reviziji direktiv o javnem naročanju določi, da morajo javni organi dati prednost merilom življenjskega cikla in kakovosti storitev, ki oblikujejo grajeno okolje, ter naj okrepi strokovno odličnost, ne pa zmanjša, saj je ključna podlaga za izvajanje načel novega evropskega Bauhausa, hkrati pa naj poskrbi za dostopne možnosti za izpopolnjevanje, zlasti za delojemalce, strokovnjake ter mala in srednja podjetja.

	Kontaktna oseba
	Francesco NAPOLITANO

	Telefon
	+32 2 546 8921

	E-naslov
	Francesco.Napolitano@eesc.europa.eu




· Učinkovita poenostavitev prometne zakonodaje ob ohranjanju visokih socialnih standardov

	Poročevalec
	Marco WAGENER (skupina delojemalcev – LU)

	

	Referenčni dokument
	raziskovalno mnenje na zaprosilo Evropske komisije

	
	EESC-2026-00735-00-00-AC



EESO:

· priznava pomen pravnega reda na področju prometa in opozarja, da je pregleden in predvidljiv regulativni okvir za promet nujen za konkurenčnost EU, hkrati pa varuje visoke standarde za delavce in stranke ter standarde v zvezi s socialnimi pravicami. Te obveznosti morajo veljati tudi za subjekte, ki delujejo na enotnem trgu in niso iz EU. Konkurenčnost, socialne pravice in varstvo okolja morajo ostati v središču evropskega modela;
· se zavzema za digitalizacijo in interoperabilnost, da bi posodobili dokumentacijske zahteve v potniškem in tovornem prometu. Varna digitalna orodja, zaščitena pred nedovoljenimi posegi, lahko poenostavijo upravljanje, podprejo izvrševanje ter izboljšajo varnost in pravice delavcev, delodajalcev in potnikov, hkrati pa poenostavijo upravne naloge in zagotavljajo zasebnost podatkov;
· meni, da bi morala poenostavitev spodbujati digitalno, pametno in na podatkih temelječo uporabo veljavnih pravil, zlasti o delovnem času in času počitka ter čezmejni mobilnosti delavcev, s čimer bi sektor postal privlačnejši za premalo zastopane skupine in bi pomagali odpraviti pomanjkanje delovne sile. Zelo mobilno delovno okolje na področju prometa zahteva prilagojeno socialno zakonodajo;
· poudarja pomen socialnega dialoga, saj so socialni partnerji v najboljšem položaju, da prepoznajo nepotrebna in nesorazmerna pravila ter predlagajo praktične poenostavitve v okviru strukturiranega sektorskega dialoga, pri čemer se ohranijo poslovne dejavnosti in socialni standardi.

	Kontaktna oseba
	Aleksandra ŠARMAN GRILC

	Telefon
	+32 2 546 8333

	E-naslov
	Aleksandra.SarmanGrilc@eesc.europa.eu




[bookmark: _Toc75527083][bookmark: _Toc233359185]ENOTNI TRG, PROIZVODNJA IN POTROŠNJA
SL

· Pripombe poslovne skupnosti in civilne družbe o reviziji Uredbe (EU) št. 651/2014 v zvezi z državno pomočjo (uredba o splošnih skupinskih izjemah)

	Poročevalec
	Giuseppe GUERINI (skupina organizacij civilne družbe – IT)

	

	Referenčni dokument
	mnenje na lastno pobudo
EESC-2026-00567-00-00-AC



Glavne točke

EESO:

· pozdravlja revizijo uredbe o splošnih skupinskih izjemah, ki jo je opravila Komisija, in podpira njene cilje za posodobitev in poenostavitev izjem za državno pomoč, razširitev upravičenih kategorij ter izboljšanje jasnosti in pravne varnosti pred začetkom veljavnosti 1. januarja 2027;
· odločno podpira prizadevanja za poenostavitev, zlasti širšo uporabo možnosti poenostavljenega obračunavanja stroškov (pavšalne stopnje, stroški na enoto, pavšalni zneski), da bi zmanjšali birokracijo in stroške izpolnjevanja obveznosti, hkrati pa ugotavlja, da je besedilo še vedno tehnično zahtevno in da bi bil potreben uporabniku prijaznejši pristop;
· poziva k večji podpori pri izvajanju, Komisijo in države članice pa, naj vlagajo v usposabljanje in krepitev zmogljivosti nacionalnih/regionalnih/lokalnih uprav ter objavijo obrazložene smernice (ki se bodo redno posodabljale in upoštevale);
· poudarja ključne posodobitve področja uporabe in politike, vključno z razširitvijo uredbe o splošnih skupinskih izjemah na kmetijstvo (z jasnim usklajevanjem z uredbo o skupinskih izjemah v kmetijstvu), izrecnim priznavanjem socialnih podjetij (v skladu z opredelitvijo iz akcijskega načrta za socialno gospodarstvo) in novimi določbami za socialna in cenovno dostopna stanovanja v skladu s Sklepom (EU) 2025/2630;
· poudarja pošteno konkurenco skupaj s socialnimi zaščitnimi ukrepi, pri čemer pozdravlja okrepljeno podporo za prikrajšane delavce in invalide (vključno s predlogom za priznanje socialnih podjetij, namenjenih vključevanju na trg dela), hkrati pa poudarja, da morajo upravičenci spoštovati merila za zaščito delavcev in družbeno odgovornost ter da bi morala pravila o finančnih posrednikih omogočati hitro doseganje rezultatov brez neupravičenega izkrivljanja;

	Kontaktna oseba
	Silvia STAFFA

	Telefon
	+32 25468378

	E-naslov
	Silvia.Staffa@eesc.europa.eu




[bookmark: _Toc70322234][bookmark: _Toc75527084][bookmark: _Toc232773780][bookmark: _Toc233359186]KMETIJSTVO, RAZVOJ PODEŽELJA IN OKOLJE

· Prenos ukrepov regionalnih organizacij za upravljanje ribištva – RFMO II

	Referenčna dokumenta
	mnenje kategorije C
COM(2026) 198 final

	
	EESC-2026-01617-00-00-AC



Glavne točke

EESO:
· je v naslednjih mnenjih že podal stališče o vsebini obravnavanega predloga:
· Spremembe pravil v mednarodnem ribištvu (NAFO, SPRFMO, IOTC, WCPFC, IATTC in ICCAT)[footnoteRef:2], sprejeto 16. 7. 2025, [2: 	UL C C/2025/5154, 28.10.2025.] 

· Ribištvo – Organizacija za ribištvo severozahodnega Atlantika[footnoteRef:3], sprejeto 15. 6. 2023, [3: 	UL C 293, 18.8.2023, str. 144.] 

· Ukrepi NAFO za ohranjanje in izvrševanje[footnoteRef:4], sprejeto 24. 3. 2022, [4: 	UL C 290, 29.7.2022, str. 149.] 

· Ohranitev tunov v Atlantiku (ICCAT)[footnoteRef:5], sprejeto 15. 6. 2022, [5: 	UL C 365, 23.9.2022, str. 55.] 

· Dokumentacija o ulovu modroplavutega tuna[footnoteRef:6], sprejeto 27. 1. 2021, [6: 	UL C 123, 9.4.2021, str. 72.] 

· Ribištvo – prenos ukrepov IATTC[footnoteRef:7], sprejeto 2. 12. 2020, [7: 	UL C 56, 16.2.2021, str. 59.] 

· Ukrepi NAFO za ohranjanje in izvrševanje[footnoteRef:8], sprejeto 18. 9. 2020, [8: 	UL C 429, 11.12.2020, str. 279.] 

· Večletni načrt upravljanja za modroplavutega tuna[footnoteRef:9], sprejeto 7. 5. 2020, [9: 	UL C 232, 14.7.2020, str. 36.] 

· Ohranitveni in nadzorni ukrepi na območju Organizacije za ribištvo severozahodnega Atlantika[footnoteRef:10], sprejeto 23. 1. 2019, [10: 	UL C 159, 15.5.2019, str. 60.] 

· Ohranitev tunov v Atlantiku[footnoteRef:11], sprejeto 19. 10. 2016, [11: 	UL C 34, 2.2.2017, str. 142.] 

· Dovoljenja za ribolov[footnoteRef:12], sprejeto 25. 5. 2016; [12: 	UL C 303, 19.8.2016, str. 116.] 

· je sklenil, da o tem ne bo pripravil novega mnenja, saj zagovarja enako stališče kot v navedenih mnenjih.

	Kontaktna oseba
	Arturo ÍÑIGUEZ YUSTE

	Telefon
	+32 2 546 8768

	E-naslov
	Arturo.Iniguez@eesc.europa.eu




· Prepoved izvoza mešanih komunalnih odpadkov, namenjenih predelaviSL


	Referenčni dokument
	mnenje kategorije C
COM(2026) 183 final

	
	EESC-2026-01615-00-00-AC



Glavne točke

EESO:

· se strinja z vsebino predloga in je to vprašanje že obravnaval v mnenju Pošiljke odpadkov – revizija pravil EU[footnoteRef:13], sprejetem 23. februarja 2022;  [13: 	UL C 275, 18.7.2022, str. 95.] 

· je sklenil ta predlog podpreti in zavzeti enako stališče kot v navedenem dokumentu.

	Kontaktna oseba
	Arturo ÍÑIGUEZ YUSTE

	Telefon
	+32 25468768

	E-naslov
	Arturo.Iniguez@eesc.europa.eu





· Akt o krožnem gospodarstvu – krožno gospodarstvo in odgovorna poraba virov ob upoštevanju omejitev planetaSL


	Poročevalec
	Cillian LOHAN (skupina organizacij civilne družbe – IE)

	

	Referenčni dokument
	raziskovalno mnenje na zaprosilo Evropske komisije
EESC-2026-00688-00-00-AC



Glavne točke

EESO:

· priporoča, naj akt o krožnem gospodarstvu ne bo le predlog, ampak dejanski akt, kar bo močan znak, da bo imela EU vodilno vlogo pri spodbujanju nujnega sistemskega prehoda na krožno gospodarstvo;
· poudarja, da je treba aktu dodati jasen popis vseh medsebojno povezanih pravil, ureditev, akcijskih načrtov in strategij, ki tvorijo zakonodajni okvir za prehod na krožnost;
· predlaga, naj bo eden od stebrov akta spodbujanje močnega in dobro delujočega trga sekundarnih surovin;
· predlaga okrepitev trgov sekundarnih surovin in krožnih poslovnih modelov (ponovna uporaba, popravilo, ponovna izdelava);
· poziva, naj se doseže napredek pri javnem naročanju, preoblikuje razširjena odgovornost proizvajalca (ki presega recikliranje, npr. z ekološko prilagojenimi strukturami pristojbin), poskrbi za sledljivost materialov ter razširi okoljsko primerna zasnova, izboljšajo delovni pogoji in spodbuja ponovna izdelava;
· priporoča, da se aktu priloži redno posodobljena zbirka dobre prakse na področju krožnega gospodarstva, ki temelji na Evropski platformi deležnikov za krožno gospodarstvo. Zbirko bi bilo treba povezati s kazalniki ter okviri za spremljanje, da bi bilo lažje slediti napredku ter prispevati k oblikovanju politik, podprtemu z dokazi;
· meni, da bi morali biti sledljivost, certificiranje, usklajeno označevanje in tehnični standardi glavni instrumenti za okrepitev zaupanja trga v sekundarne surovine, podporo izvajanju in razširjanje v vsej EU;
· poudarja, da je treba formalno priznati posrednike prehoda ter zanje predvideti finančna sredstva za spodbujanje krožnosti v vseh vrednostnih verigah;
· priznava, da je pravičen prehod bistvenega pomena: civilna družba, zadruge in socialna podjetja bi morali prehod sooblikovati, ne le uživati njegove koristi, pri čemer bi morale biti na voljo cenovno sprejemljive krožne rešitve in dostopne spodbude;
· poudarja, da bi morala biti Evropska platforma deležnikov za krožno gospodarstvo strateški partner za usklajevanje prednostnih nalog, preizkušanje novih kazalnikov, opredeljevanje ovir pri izvajanju in pospešitev prehoda.

	Kontaktni osebi
	Anna CAMERON, Alice SENGA

	Telefon
	+32 25468228, +32 25468368

	E-naslov
	Anna.Cameron@eesc.europa.eu, Alice.Senga@eesc.europa.eu




· Ocena uresničevanja ciljev skupne kmetijske politike

	Poročevalec
	Joe HEALY (skupina organizacij civilne družbe – IE)

	Soporočevalec
	Josep PUXEU ROCAMORA (skupina delodajalcev – ES)

	

	Referenčni dokument
	poročilo o oceni
EESC-2025-03221-00-00-RE



Glavne točke

Na podlagi podatkov, ki so bili zbrani med ocenjevanjem – na srečanjih z nacionalnimi deležniki in s ciljnim spletnim vprašalnikom – EESO priporoča naslednje:

· neposredna plačila in financiranje SKP na splošno je treba povečati ter indeksirati, da se upoštevajo inflacija, višji stroški in nestanovitnost trga;
· ohraniti je treba SKP z dvema stebroma, pri čemer prvi steber zajema podporo za dohodke kmetij z neposrednimi plačili in podporo trga, drugi steber pa razvoj podeželja in podporo za podeželska območja;
· okrepiti je treba položaj kmetov v verigi preskrbe s hrano in povečati preglednost cen;
· okrepiti je treba organizacije proizvajalcev in izvrševanje zakonodaje o nepoštenih trgovinskih praksah ter poskrbeti za popolnoma enakovredne standarde v trgovinski politiki;
· izboljšati in razširiti je treba generacijsko pomladitev, podpreti ženske in kmete, ki kmetijsko dejavnost opravljajo s krajšim delovnim časom, ter poskrbeti za dolgoročno stabilnost politike;
· uvesti ali razširiti je treba ciljno usmerjene finančne in strukturne spodbude, zlasti za kmetice in projekte, ki jih vodijo ženske, podobne irskim in španskim ukrepom, ki upoštevajo vidik spola;
· določiti je treba bolj ambiciozne okoljske cilje s sorazmernimi spodbudami in uvesti prožnejše okoljske sheme, ki bodo prilagojene posameznim regijam, spremljali pa jih bodo ustrezna nadomestila in ciljne svetovalne storitve;
· socialno pogojenost je treba razširiti na sektorje z visokim tveganjem, kot je hortikultura, in delavce migrante/sezonske delavce, hkrati pa skrbno oceniti in obravnavati pomisleke glede učinkovitosti mehanizma in nevarnosti, da bi povečal upravno breme brez očitnih socialnih koristi za ta sektor, ki so jih izrazili kmetje, skupine delodajalcev in nacionalne uprave;
· poenostaviti je treba upravno breme, zlasti na ravni kmetije, hkrati pa ohraniti odgovornost in zmanjšati birokratsko breme s spoštovanjem načela „samo enkrat“;
· povečati je treba podporo za pobudo LEADER in lokalne razvojne ukrepe. Določiti je treba namensko financiranje, zmanjšati upravno zapletenost in vključiti več na kmetije osredotočenih in agroživilskih projektov, da se spodbudijo vključujoča podeželska gospodarstva;
· izboljšati je treba vključenost civilne družbe, vzpostaviti stalne okvire za skupno odgovornost ter uvesti učinkovitejša obdobja posvetovanja in pregledne mehanizme povratnih informacij;
· poskrbeti je treba, da podpore SKP ne prejemajo podjetja s sedežem zunaj EU;
· predlagati je treba posebne podporne ukrepe za kmete, da se sezonskim delavcem omogočijo dobri življenjski pogoji.

	Kontaktna oseba
	Myrto KOLYVA

	Telefon
	+32 2 546 8718

	E-naslov
	Myrto.Kolyva@eesc.europa.eu

· Krepitev gospodarske varnosti EU

	Poročevalka
	Milena ANGELOVA (skupina delodajalcev – BG)

	

	Referenčna dokumenta
	JOIN(2025) 977 final

Glavne točke

EESO:

· meni, da je gospodarska varnost ključni cilj EU, ter poziva k nujnemu in celostnemu ukrepanju na vseh področjih politike, še posebej na področju inovacij, energetike, prometa, digitalizacije, industrije, gospodarstva, trgovine in mednarodnega partnerstva, in sicer z jasno razdelitvijo odgovornosti ter učinkovitim usklajevanjem med EU in nacionalno ravnjo;
· opozarja, da je gospodarska varnost tesno povezana s celovito varnostjo in da se mora EU pripraviti na pomnožena tveganja, tako da okrepi svoje gospodarstvo, obrambne zmogljivosti, demokratično odpornost, diplomatske sposobnosti ter sodelovanje s podobno mislečimi partnerji;
· se zavzema za horizontalne ukrepe z velikim učinkom za izboljšanje konkurenčnosti EU, njene privlačnosti za naložbe in odpornosti ter za razširitev in diverzifikacijo trgovinskih odnosov, ustvarjanje koristnih mednarodnih partnerstev ter jasno razlikovanje med odvisnostmi z nizkim in visokim tveganjem;
· poudarja vlogo močnih notranjih temeljev – makroekonomske stabilnosti, trdnih inovacijskih in proizvodnih zmogljivosti z varnim dostopom do ključnih vložkov in dobro delujočega enotnega trga – kot strateških spodbujevalcev gospodarske varnosti;
· opozarja, da so potrebne precej večje zasebne in javne naložbe, da bi okrepili gospodarsko varnost, tudi z izboljšanjem finančnih trgov EU, pri čemer bi zajeli tako raziskave in inovacije kot uvajanje in proizvodnjo;
· se zavzema za izboljšanje varnih in trajnostnih dobavnih verig in infrastrukture, močne in raznolike proizvodne baze, spretnosti in kompetenc, združljivih s trgom dela, ter vrhunskega strokovnega znanja na področju ključnih tehnologij;
· poziva k odločnemu, strukturiranemu in smiselnemu vključevanju socialnih partnerjev, organizacij civilne družbe in akademskih ustanov v razvoj, izvajanje in spremljanje politik za gospodarsko varnost.

	Kontaktna oseba
	Marco RISTORI

	Telefon
	+32 25469969

	E-naslov
	Marco.Ristori@eesc.europa.eu




POSVETOVALNA KOMISIJA ZA SPREMEMBE V INDUSTRIJI

· Akcijski načrt RESourceEU

	Poročevalec
	Konstantinos DIAMANTOUROS (skupina delodajalcev – EL)

	Soporočevalka
	Agata MEYSNER (3. kategorija – PL)

	

	Referenčna dokumenta
	COM(2025) 945 final

Glavne točke

EESO:
· podpira akcijski načrt RESourceEU kot ključni korak naprej za okrepitev odpornosti vrednostnih verig kritičnih surovin EU in zmanjšanje strateške odvisnosti;
· priporoča uravnotežen pristop, ki bo kombinacija večjih evropskih proizvodnih zmogljivosti, okrepljenih ukrepov za krožnost, odgovornih mednarodnih partnerstev, konkurenčnih cen energije, izvedljivih regulativnih okvirov ter trdnih okoljskih in socialnih zaščitnih ukrepov;
· podpira hitrejše postopke za izdajo dovoljenj za strateške evropske projekte, da se pospeši razvoj vrednostnih verig kritičnih surovin v EU;
· priporoča znižanje strukturno visokih industrijskih cen energije in lažje sklepanje dolgoročnih pogodb o nakupu električne energije iz obnovljivih virov za energetsko intenzivne industrijske panoge;
· podpira ukrepe za elektrifikacijo v okviru za ukrepe državne pomoči v podporo dogovoru o čisti industriji ob sočasnem ohranjanju učinkovitosti sistema EU za trgovanje z emisijami (EU ETS);
· priporoča, naj se s pobudami, kot je taksonomija EU, izboljša dostop do financiranja za strateške projekte na področju kritičnih surovin;
· poudarja, da prihodnja revizija okvirne direktive o vodah nikakor ne sme privesti do znižanja standardov varstva okolja;
· podpira boljše recikliranje in ponovno uporabo kritičnih surovin za zanesljivejšo oskrbo z viri in zmanjšanje obsega izvoženih odpadkov;
· priporoča jasne opredelitve odpadkov in sekundarnih surovin za spodbujanje recikliranja, pridobivanja in naložbene varnosti;
· priporoča krepitev vrednostnih verig materialov v EU s kombinacijo večje domače proizvodnje, višjih stopenj recikliranja, ukrepov za okoljsko primerno zasnovo in učinkovitejše rabe materialov;
· priporoča strateško ustvarjanje zalog kot dopolnilni ukrep, ki ne bi smel nadomestiti domače proizvodnje, predelave in zmogljivosti recikliranja v EU;
· priporoča izboljšanje preglednosti pri upravljanju surovin z boljših spremljanjem materialnih tokov in stanja zalog ter boljšimi odločitvami o porazdelitvi;
· podpira diverzifikacijo dobavnih verig z uravnoteženimi mednarodnimi partnerstvi ob sočasni krepitvi zmogljivosti EU za pridobivanje, predelavo, rafiniranje in recikliranje.

	Kontaktna oseba
	Adam DORYWALSKI

	Telefon
	+32 25469397

	E-naslov
	Adam.Dorywalski@eesc.europa.eu




· Prispevek EESO h konferenci OZN o vodi 2026: od modrega dogovora EU in evropske strategije za odpornost v zvezi z vodo do globalnega ukrepanja na področju vode

	Poročevalec
	Paul RÜBIG (skupina delodajalcev – AT)

	Soporočevalec
	Hervé JEANNIN (skupina organizacij civilne družbe – FR)

	

	Referenčni dokument

Glavne točke

EESO:

· poudarja, kako pomembna je konferenca OZN o vodi 2026, da bi odpornost v zvezi z vodo postala prednostna naloga na svetovni ravni, in poziva k spremembi paradigme po vsem svetu, saj meni, da je treba z linearne rabe vode preiti na krožne sisteme ter vodo priznati kot javno dobro s socialno, okoljsko in gospodarsko vrednostjo;
· poziva k horizontalnemu pristopu k upravljanju, pri katerem bo voda upoštevana v vseh sektorjih in na vseh ravneh upravljanja na svetovni ravni ter ki bo zajemalo prečno sodelovanje civilne družbe;
· poziva mednarodno skupnost, naj odločno obsodi napade na bistveno vodno infrastrukturo, ki je nepogrešljiva za preživetje civilnega prebivalstva, in jih obravnava kot vojni zločin;
· priporoča, naj se v vseh ustreznih političnih pobudah na ravni EU in svetovni ravni sistematično izvaja „test za vodo“, da bi ocenili njihov vpliv na vodne vire, učinkovitost rabe vode in odpornost v zvezi z vodo;
· meni, da je voda javna dobrina, zato poudarja, da je njena cenovna dostopnost za ranljive skupine bistvenega pomena za pravično oskrbo z njo po vsem svetu; 
· poudarja, da je za odpornost v zvezi z vodo potrebna temeljita sprememba vedenja v vseh sektorjih družbe, tudi prilagajanje kmetijskih in industrijskih praks, krepitev prilagajanja podnebnim spremembam in ohranjanje mokrišč;
· meni, da so sonaravne rešitve, vključno z mokrišči, ključna infrastruktura za odpornost v zvezi z vodo in da jih je treba vključiti v vse tematske dialoge za konferenco OZN o vodi 2026;
· poziva k mobilizaciji javnega in zasebnega kapitala, da bi podprli zanesljiv nabor dobičkonosnih projektov v okviru cilja trajnostnega razvoja 6; 
· poziva, naj se s celostnimi pristopi, ki so odporni na podnebne spremembe in združujejo razvoj infrastrukture, upravljanje in krepitev zmogljivosti, nudi večja podpora na področju vode, sanitarne oskrbe in higiene, pri čemer je treba posebno pozornost nameniti ranljivim in marginaliziranim skupnostim;
· meni, da je treba v primeru sporov glede rabe vode prednost nameniti oskrbi s pitno vodo;
· poziva, naj se po vsem svetu pospeši prehod na družbo, ki pametno ravna z vodo;
· se zavzema za določitev svetovnih ciljev, da bi do leta 2030 za vsaj 10 % povečali učinkovitost rabe vode in znatno zvišali stopnjo ponovne uporabe vode v vseh sektorjih;
· priporoča, naj se oblikujejo harmonizirani kazalniki, mehanizmi spremljanja in okviri poročanja, da bi spremljali napredek pri doseganju odpornosti v zvezi z vodo in zagotovili prevzemanje odgovornosti na svetovni ravni.
 
	Kontaktna oseba

· Pospeševalnik modrega dogovora – tehnologija, spretnosti in financiranje za prihodnost, odporno na področju vode

	Poročevalka
	Magdalena RZECZKOWSKA (skupina delodajalcev – PL)

	Soporočevalka
	Lea APPULO (3. kategorija – IT)

Glavne točke

EESO:
· poziva, naj se voda prizna kot ključni proizvodni dejavnik, ki podpira konkurenčnost in strateško avtonomijo, enako kot energija, in naj se v vseh politikah EU obravnava kot samostojna strateška prednostna naloga;
· predlaga vzpostavitev pospeševalnika modrega dogovora kot celovitega izvedbenega okvira, ki bi povezoval industrijsko preobrazbo, pametne tehnologije, spretnosti in naložbe;
· ponovno poziva k uvedbi „testa za vodo“ za zakonodajo EU;
· poziva institucije EU, naj odpornost v zvezi z vodo vključijo v vse instrumente industrijske politike, pri čemer naj bodo vprašanja v zvezi z vodo pogoj za dovoljenja, naložbe in javno podporo;
· poziva k postopnemu vključevanju učinkovitega gospodarjenja z vodo na prvem mestu kot zavezujoče zahteve v zakonodajo EU, pogoje za financiranje ter načrtovanje in odločitve o naložbah, ki jih je treba podpreti s skupno metodologijo EU za merjenje učinkovitega gospodarjenja z vodo v celotnem vodnem ciklu;
· poudarja, da je treba priznati, da je povezava med vodo in energijo bistvena za razogljičenje in konkurenčnost, tudi v aktu o pospeševanju industrijske proizvodnje;
· priporoča, naj se voda kot strateški vir vključi v akt o krožnem gospodarstvu, s čimer bi spodbujali učinkovito rabo vode, njeno ponovno uporabo, preprečevanje onesnaževanja in obnovo virov;
· poudarja, da je treba vzpostaviti evropski podatkovni prostor za vodo, da bi zagotovili preglednost, primerljivost in z dokazi podprto oblikovanje politik, ki bo temeljilo na standardiziranih in interoperabilnih podatkih;
· poziva k skladnemu okviru EU za financiranje v zvezi z vodo in k okrepitvi nabora projektov z nadaljnjim razvojem pobud, kot je pospeševalnik naložb v odpornost v zvezi z vodo;
· priporoča prednostne naložbe v zmanjšanje uhajanja, učinkovito vodno infrastrukturo in sonaravne rešitve, vključno z mokrišči, kot ključne elemente odpornega vodnega sistema; 
· poudarja, da je treba politike na področju spretnosti uskladiti s prehodom na področju vode, tudi z dejavnostmi evropske akademije za vodo;
· poziva, naj se voda prizna kot medsektorska prednostna naloga v zunanjem delovanju EU, strategija Global Gateway pa bi morala podpirati modro razsežnost s partnerstvi za mokrišča pod vodstvom EU.

	Kontaktna oseba
	Heli NIEMELÄ-FARRER

	Telefon

	E-naslov
	Heli.Niemela-Farrer@eesc.europa.eu

